غلام ربانی تاباں

غلام ربانی تاباں  بھارت کے ایک وکیل اور اردو زبان کے مشہور شاعر گزرے ہیں۔ ان کا تخلص تاباں تھا۔  انہوں نے اردو شاعری کے کئی اصناف پر قلم اٹھایا مگر غزل میں انہوں نے نمایاں مقام حاصل کیا۔ ان کے عظیم کاموں میں ذوق سفر نوائے آوارہ،پوئےٹکس ٹو پالیٹکس اور سزائے لرزاں شامل ہیں۔ نوائے آوارہ کے لیے انہیں 1979ء میں ساہتیہ اکیڈمی اعزاز کے انعام سے نوازا گیا۔ حکومت ہند نے انہیں 1971ء میں ملک کے چوتھے بڑے اعزاز پدم شری اعزاز سے نوازا۔

حالات زندگی 
تاباں کی ولادت 15 فروری 1914ء کو بھارت کی ریاست اترپردیش کے ضلع فرخ آباد کے شہر قائم گنج میں ہوئی۔ وہ صاحبِ ثروت زمیندار گھرانے سے تعلق رکھتے تھے۔ علاقائی اسکول میں ابتدائی تعلیم حاصل کرنے کے بعد علی گڑھ چلے گئے۔ انہوں نے کالج کے وقت ہی سے شعرگوئی کی ابتدا کر دی تھی۔ شروع میں فرچت تخلص کرتے تھے مگر بعد میں تاباں تخلص کرنے لگے۔ وہ سیاسی مزاج کے تھے اور لیفٹ کی حمایت کرتے تھے جس کی وجہ سے ماقبل آزادی انگریزوں اور مابعد آزادی حکومت ہند کی طرف سے مشکلات کا سامنا کرنا پڑا۔ بہر حال انہوں نے دہلی میں موجود مکتبہ جامعہ سے تعلقات استوار کیے اور سنجیدگی سے قلم کو تھام لیا۔

وہ ایک طویل عرصہ تک مکتبہ جامعہ کے جنرل منیجر رہے اور یہیں سے 1975ء میں مستعفی ہوئے۔ ریٹائر ہونے کے بعد بھی وہ لکھتے رہے اور صحافت سے بھی جڑے رہے۔ حکومت ہند نے انہیں 1971ء میں پدم شری اعزاز دیا۔ 1979ء میں نوائے آوارہ کے لیے انہیں ساہتیہ اکیڈمی اعزاز کے انعام سے نوازا گیا۔

ذاتی زندگی 
غلام ربانی تاباں کو تین بیٹیاں ہوئیں۔ عزرہ وضوی ان میں مصنفہ گزری ہیں۔ تینوں بہنیں لکھتی تھیں۔ دیگر دو بیٹیاْن اجمل اجمالی اور صغری مہدی ہیں جنہوں نے تاباں کی سوانح حیات لکھی ہے جسے ماہنامہ کتاب نما، نئی دہلی نے 1993ء میں شائع کیا تھا۔ کتاب کا عنوان غلام ربانی تاباں- شخصیت اور ادبی خدمت تھا۔

وفات
غلام ربانی تاباں کی وفات 1992ء میں ہوئی۔

مزید دیکھیے
 غلام ربانی فروغ

حوالہ جات 

ادب اور تعلیم کے شعبے میں پدم شری وصول کنندگان
ساہتیہ اکیڈمی اعزاز یافتگان برائے اردو ادب
1914ء کی پیدائشیں
1992ء کی وفیات
پشتون نژاد بھارتی شخصیات
ضلع فرخ آباد کی شخصیات
اتر پردیش کے شعرا
بیسویں صدی کے بھارتی قانون دان
بھارتی اردو شعرا
بھارتی مرد شعرا
بیسویں صدی کے بھارتی شعرا
بیسویں صدی کے بھارتی مرد مصنفین